**Pluguri**

*Lucian Blaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prietene crescut la oraș

fără milă, ca florile în fereastră,

prietene care încă niciodată n-ai vazut

câmp și soare jucând subt peri înfloriți,

vreau să te iau de mână,

vino să-ți arăt brazdele veacului.

Pe dealuri, unde te-ntorci,

cu ciocuri înfipte-n ogor sănătos,

sunt pluguri, pluguri, nenumarate pluguri:

mari păseri negre

ce-au coborât din cer pe pământ.

Ca să nu le sperii -

trebuie să te apropii de ele cântând.

Vino-încet.